# **J E G Y Z Ő K Ö N Y V**

**Készült**: Litér Község Önkormányzata Képviselő-testületének **2021. november 25-én 19.48 órai** kezdettel megtartott nyilvános üléséről.

**Az ülés helye:** Községháza tanácsterem

**Jelen vannak:** Varga Mihály polgármester

 Szőnyegh Imre György alpolgármester

 Auerbach János képviselő

Bognár Gyöngyi képviselő

 Dr Gyurika István Gábor képviselő

###### Meghívottként jelen voltak:

##  Bencze Éva jegyző

 Némethyné Brand Júlia pü.csop.vez.

 Kovács Zsuzsa ig.főea.

Varga Mihály polgármester

Tisztelettel köszöntöm a képviselő-testület tagjait.

Megállapítom, hogy a képviselő-testület határozatképes, a megválasztott 7 fő képviselőből 5 fő megjelent, 2 fő, Lukáts Gábor Ákos és Kondics István képviselő urak igazoltan távol maradnak.

A jegyzőkönyv vezetésére Kovács Zsuzsa köztisztviselőt, a jegyzőkönyv hitelesítésére Bognár Gyöngyi és Dr. Gyurika István Gábor képviselő társaimat kérem fel.

Megkérdezem a képviselő-testületet, hogy a javasolt napirendi pontokkal kapcsolatosan van-e valakinek hozzászólása észrevétele, javaslata?

Amennyiben nincs javaslat, kérem a képviselő-testületet kézfeltartással, szavazzon, aki a javasolt napirendi pontokkal egyetért.

*A képviselő-testület 5 igen szavazattal egyetért.*

**NAPIRENDI JAVASLAT**

**1.) Litér Község Önkormányzat Költségvetés előirányzat módosítása**

**a.) Litéri Közös Önkormányzati Hivatal**

**b.) Litér Község Önkormányzata**

*Előadó: Bencze Éva jegyző*

**2.a)** **2021. I-III. negyedév beruházás-felújítás teljesítése**

*Előadó: Bencze Éva jegyző*

**2.b) 2022. évi költségvetési koncepcióhoz információ kérés**

 *Előadó: Bencze Éva jegyző*

**3.) Helyi beszámoló, helyi adórendeletek felülvizsgálata**

*Előadó: Bencze Éva jegyző*

**4.) Közvilágítási szolgáltatási szerződés felülvizsgálata**

*Előadó: Varga Mihály polgármester*

**5.) Belső Ellenőrzési Terv 2022.**

*Előadó: Bencze Éva jegyző*

**6.) Rendelet a Litéri Közös Önkormányzati Hivatalnál foglalkoztatott köztisztviselők illetménykiegészítéséről 2022. évre**

*Előadó: Bencze Éva jegyző*

**7.) A közszolgálati tisztviselők 2022. évi illetményalapja**

*Előadó: Bencze Éva jegyző*

**8.) Az önkormányzat közművelődési feladatáról, a helyi közművelődési tevékenység támogatásáról szóló rendelet felülvizsgálata**

*Előadó: Bencze Éva jegyző*

**9.) Településkép védelméről szóló rendelet módosítása**

*Előadó: Bencze Éva jegyző*

**10.) Az Önkormányzat és Szervei Szervezeti és Működési Szabályzatának felülvizsgálata**

*Előadó: Bencze Éva jegyző*

**11.)****A Balatonalmádi Szociális Társulás Társulási Megállapodásának módosítása**

*Előadó: Varga Mihály polgármester*

**12.) Képviselő-testület 2022. I. féléves munkaterve**

*Előadó: Varga Mihály polgármester*

**13.) Litér 1446 hrsz-ú földhasználati szerződés**

*Előadó: Varga Mihály polgármester*

**14.) Litér 1426 hrsz-ú önkormányzati közterület értékesítése**

*Előadó: Varga Mihály polgármester*

###### N a p i r e n d t á r g y a l á s a

**1.) Litér Község Önkormányzat Költségvetés előirányzat módosítása**

**a.) Litéri Közös Önkormányzati Hivatal**

*Előadó: Bencze Éva jegyző*

Varga Mihály polgármester

Felkérem Bencze Éva jegyző asszonyt, szíveskedjen a napirendi ponttal kapcsolatban tájékoztatni a jelenlévőket.

Bencze Éva jegyző

Az előterjesztés kiküldésre került, Királyszentistván Község Önkormányzatának Képviselő-testülete az előterjesztést már megtárgyalta, és azt elfogadta.

Varga Mihály polgármester

A napirendi pontot a Pénzügyi bizottság megtárgyalta, felkérem a bizottsági ülést levezető Dr. Gyurika István Gábor képviselő társam, ismertesse javaslatukat.

Pénzügyi Gazdasági és Településfejlesztési Bizottság Dr. Gyurika István Gábor

A bizottság megtárgyalta az előterjesztést, és azt elfogadásra javasolja.

Varga Mihály polgármester

Van-e kérdés, hozzászólás a napirendi pontra vonatkozólag? Amennyiben nincs, kérem, kézfeltartással szavazzon, aki elfogadja a Litéri Közös Önkormányzati Hivatal 2021. évi költségvetésének II. módosítását.

*A képviselő-testület 5 igen szavazattal egyetért.*

**Litér Község Önkormányzata Képviselő-testületének**

**155/2021.(XI.25.) LKt. határozata**

**a Litéri Közös Önkormányzati Hivatal 2021. évi költségvetéséről**

Királyszentistván Község Önkormányzatának Képviselő-testülete a Litéri Közös Önkormányzati Hivatal 2021. évi költségvetésének II. módosításáról az alábbi határozatot hozza:

A költségvetés bevételei és kiadásai

1.) A képviselő-testület a Litéri Közös Önkormányzati Hivatal 2021. évi költségvetését 78.733.641 Ft bevételi és kiadási főösszegre módosítja.

2.) A bevételi főösszeg megoszlását az 1. számú melléklet tartalmazza.

3.) A kiadási főösszeg előirányzatonkénti bemutatását a 2. számú melléklet tartalmazza. A felhalmozási kiadásokat a 3. melléklet tartalmazza.

4.) A költségvetési mérleget közgazdasági tagolásban a 4/A. és 4/B. melléklet tartalmazza.

5.) A Hivatal létszámadatait az 5. melléklet mutatja be.

6.) A képviselő-testület a Litéri Közös Önkormányzati Hivatal 78.733.641 Ft évi költségvetésének kiadási és bevételi főösszegén belül:

**Működési kiadásokat 77.193.131 Ft-ban**

- személyi jellegű kiadásokat 59.228.556 Ft-ban

- munkaadókat terhelő járulékokat 9.533.997 Ft-ban

- dologi kiadásokat 8.430.578-ban

**Felhalmozási kiadásokat 1.540.510 Ft-ban**

- beruházási kiadásokat 1.540.510 Ft-ban

- felújítási kiadásokat 0 Ft-ban

**Működési bevételeket 125.000 Ft-ban**

**-**működési támogatások államházt. belülről 0 Ft-ban

-működési bevételek 125.000 Ft-ban

**Finanszírozási bevételeket 78.608.641 Ft-ban**

- központi irányítószervi támogatást 72.524.898 Ft-ban

- pénzmaradvány felhasználást 6.083.743Ft-ban

állapítja meg.

**költségvetési létszámkeretét 2021. 10 főben**

állapítja meg.

7.) A költségvetés végrehajtásának szabályait Litér és Királyszentistván Önkormányzatok költségvetési rendelete tartalmazza.

Felelős: Bencze Éva jegyző

Határidő: folyamatos

**b.) Litér Község Önkormányzata**

Varga Mihály polgármester

A napirendi pontot a Pénzügyi bizottság megtárgyalta, felkérem a bizottsági ülést levezető Dr. Gyurika István Gábor képviselő társam, ismertesse javaslatukat.

Pénzügyi Gazdasági és Településfejlesztési Bizottság Dr. Gyurika István Gábor

A bizottság megtárgyalta az előterjesztést, és elfogadásra javasolja.

Varga Mihály polgármester

Van-e kérdés, hozzászólás a napirendi pontra vonatkozólag? Amennyiben nincs, kérem, kézfeltartással szavazzon, aki elfogadja Litér Község Önkormányzata 2021. évi költségvetésének módosítását.

*A képviselő-testület 5 igen szavazattal egyetért.*

**Litér Község Önkormányzatának Képviselő-testületének**

**156/2021. (XI 25.) LKt. határozata**

**a Litér Község Önkormányzat 2021. évi költségvetéséről**

Litér Község Önkormányzatának Képviselő-testülete Litér Község Önkormányzat 2021. évi költségvetésének módosításáról az alábbi határozatot hozza.

**A költségvetés bevételei és kiadásai**

1.) A képviselő-testület Litér Község Önkormányzat 2021. évi költségvetését **1.029.185.992** Ft bevételi és kiadási főösszegben határozza meg.

2.) A bevételi főösszeg forrásonkénti megoszlását az 1. számú melléklet, a bevételek szervezetenkénti bontását a 2. számú melléklet tartalmazza.

3.) A kiadási főösszeg kiemelt előirányzatonkénti bemutatását a 3. számú melléklet, a kiadások szervezetenkénti bontását a 4. számú melléklet tartalmazza.

4.) A képviselő-testület Litér Község Önkormányzat **1.029.185.992** Ft 2021. évi költségvetésének kiadási és bevételi főösszegén belül:

**Működési kiadásokat 377.153.308 Ft-ban**

 - személyi jellegű kiadásokat 42.406.583 Ft-ban

 - munkaadókat terhelő járulékokat 6.288.665 Ft-ban

 - dologi és egyéb folyó jellegű kiadásokat 162.343.293 Ft-ban

 - helyi önkormányzatok előző évi elszámolását 913.132 Ft-ban

 -egyéb elvonások, befizetések 7.821.977 Ft-ban

 - támogatásértékű mük. kiad. államházt. belül 145.212.703 Ft-ban

 - működési c. kölcsön államházt. kívül 0 Ft-ban

 - egyéb támogatások (szociálpolitikai ellátások) 4.825.380 Ft-ban

 - pénzeszközátadás államháztartáson kívülre 7.341.575 Ft-ban

**Felhalmozási kiadásokat 398.165.269 Ft-ban**

 - beruházási kiadásokat 195.524.550 Ft-ban

 - felújítási kiadásokat 202.640.719 Ft-ban

 - felhalmozási támogatások 0 Ft-ban

**Finanszírozási kiadásokat 157.337.031 Ft-ban**

 - államháztartáson b. megelőlegezés visszafizetése 9.872.133 Ft-ban

 - központi, irányítószervi támogatás 72.524.898 Ft-ban

 - belföldi értékpapírok kiadásai 74.940.000 Ft-ban

 **A tartalékot (6. számú melléklet) 96.530.384 Ft-ban**

**Működési bevételeket 420.412.768 Ft-ban**

 - állami támogatást 231.546.873 Ft-ban

 - egyéb működési célú támogatás államházt.belül 39.682.467 Ft-ban

 - intézményi működési bevételt 18.647.428 Ft-ban

 - működési célú átvett pénzeszközt 0 Ft-ban

 - közhatalmi bevételeket 130.536.000 Ft-ban

 **Felhalmozási bevételeket 208.782.225 Ft-ban**

- felhalmozási célú támogatásokat 195.751.446 Ft-ban

 - felhalmozási bevételeket 12.980.629 Ft-ban

 - felhalmozási célú átvett pénzeszközöket 50.150 Ft-ban

**Finanszírozási bevételeket: 399.990.999 Ft-ban**

 - belföldi értékpapírok bevételeit 74.940.000 Ft-ban

- előző évi maradvány igénybevételt 323.883.547 Ft-ban

 -államháztartáson belüli megelőlegezések 1.167.452 Ft-ban

állapítja meg.

5.) Az önkormányzat felhalmozási kiadásait részletesen az 5. melléklet mutatja.

6.) Az önkormányzat tartalékait a 6. melléklet tartalmazza.

7.) Az önkormányzat költségvetési mérlegét közgazdasági tagolásban a 7.

 melléklet tartalmazza.

8.) Az önkormányzat létszámadatait a 8. melléklet tartalmazza.

9.) A költségvetés végrehajtásának szabályait Litér Község Önkormányzatának költségvetési rendelete tartalmazza.

Felelős: Varga Mihály polgármester

Határidő: folyamatos

Varga Mihály polgármester

Kérem, kézfeltartással szavazzon, aki Litér Község Önkormányzat 2021. évi költségvetési rendeletének módosításával egyetért.

*A képviselő-testület 5 igen szavazattal egyetért.*

**Litér Község Önkormányzat Képviselő-testületének**

 **18/2021. (XI.29.) önkormányzati rendelete**

**az Önkormányzat 2021. évi költségvetését megállapító**

**6/2021. (II.25.) önkormányzati rendeletének módosításáról**

**2. a.) 2021. I-III. negyedév beruházás-felújítás teljesítése**

*Előadó: Bencze Éva jegyző*

Varga Mihály polgármester

Felkérem Bencze Éva jegyző asszonyt, szíveskedjen tájékoztatni a jelenlévőket a napirendi ponttal kapcsolatban.

Bencze Éva jegyző

Az előterjesztés tájékoztató jellegű. Az előterjesztés mindenki számára megküldésre került. A táblázat többek közt tartalmazza a 2021. évi beruházásainkat, és a felújításokat. Amennyiben kérdés van a kiküldött anyaggal kapcsolatban, úgy kérem, tegyék fel.

Varga Mihály polgármester

A napirendi pontot a Pénzügyi bizottság megtárgyalta, felkérem a bizottsági ülést levezető Dr. Gyurika István Gábor képviselő társam, ismertesse javaslatukat.

Pénzügyi Gazdasági és Településfejlesztési Bizottság Dr. Gyurika István Gábor

A bizottság megtárgyalta a napirendi pontot, és a 2021. évi I-III. negyedév beruházás-felújítás teljesítéséről szóló tájékoztatást elfogadásra javasolja.

*Litér Község Önkormányzatának Képviselő-testülete a napirendi pontra vonatkozó tájékoztatást elfogadja.*

**2.b.) 2022. évi költségvetési koncepcióhoz információ kérés**

 *Előadó: Bencze Éva jegyző*

Varga Mihály polgármester

Felkérem Bencze Éva jegyző asszonyt, szíveskedjen tájékoztatni a jelenlévőket a napirendi ponttal kapcsolatban.

Bencze Éva jegyző

Tájékoztatom Önöket, hogy a koncepció tartalmára vonatkozó kötelező törvényi előírás nincs, fontos azonban, hogy meghatározzuk a 2022. évi költségvetés tervezésének fő irányait, szempontjait. Javasolt számba venni mindazon bevételeket és kiadásokat, amelyek az önkormányzat tevékenységével kapcsolatosak, jogszabályon vagy szerződési, megállapodási -különösen többéves- kötelezettségen alapulnak. Meg kellene határoznunk a célokat, bevételeket és az ismert kötelezettségekeinket.

A koncepcionális célok meghatározásánál feltétlenül fontos, hogy az előző évek során érvényesülő gazdasági tendenciákat figyelembe vegyük és azokból a következő évi tervezéshez levonjuk a megfelelő következtetéseket.

Kérem, fentieket mindenki alaposan gondolja át, és várom javaslataikat, észrevételeiket a 2022. évi költségvetési koncepcióval kapcsolatban, 2021. december 15-ig.

*Litér Község Önkormányzatának Képviselő-testülete a napirendi pontra vonatkozó tájékoztatást elfogadja.*

**3.) Helyi beszámoló, helyi adórendeletek felülvizsgálata**

*Előadó: Bencze Éva jegyző*

Varga Mihály polgármester:

Felkérem Bencze Éva jegyző asszonyt, szíveskedjen a napirendi ponthoz kapcsolódó tájékoztatást ismertetni a jelenlévőkkel.

Bencze Éva jegyző:

A 2021. évi költségvetés tervezésének időszakában a várható iparűzési adó összegéről annyit tudtunk, hogy a veszélyhelyzet miatt a vállalkozások megsegítésére a kormány 1 % Iparűzési adó fizetését írja majd elő. Ennek pontosítása 2021. januárjában történt meg, mely szerint az 1 %-os Iparűzési adó mértéket a kis és középvállalkozásoknál lehet alkalmazni, nagyobb cégek esetében maradt a 2 %-os fizetési kötelezettség. Veszélyhelyzetre való tekintettel a településen működő vállalkozásoknál várható volt az árbevétel csökkenése, ennek ellenére voltak olyan vállalkozások (szolgáltatók, építőiparral foglalkozók), melyek növelni tudták az ár bevételüket, ezáltal az adó fizetési kötelezettségük is növekedett. 2021-ben növekedett a cégek száma is: 5 cég és 2 egyéni vállalkozó kezdte meg tevékenységét.

Építményadónál 44 adózó részére történt kivetés.

Mint azt mindannyian tudjuk, a gépjárműadóval kapcsolatos feladatokat 2021. január 1-től a Nemzeti Adó és Vámhivatal vette át, viszont az Önkormányzatnál hagyta a gépjárműadó hátralékosok és a túlfizetések rendezését.

A magánszemélyek kommunális adója tekintetében 864 lakás/ház és 99 telek után történik meg az adó megfizetése. Az egyéb, helyi adóbevételekhez kapcsolódó információkat az előterjesztés tartalmazza.

Varga Mihály polgármester

A napirendi pontot a Pénzügyi bizottság megtárgyalta, felkérem a bizottsági ülést levezető Dr. Gyurika István Gábor képviselő társam, ismertesse javaslatukat.

Pénzügyi Gazdasági és Településfejlesztési Bizottság Dr. Gyurika István Gábor

A bizottság megtárgyalta a 2021. évben megvalósuló helyi adóbevételekről szóló tájékoztatást, és azt elfogadásra javasolja.

*Litér Község Önkormányzatának Képviselő-testülete a napirendi pontra vonatkozó tájékoztatást elfogadja.*

**4.) Közvilágítási szolgáltatási szerződés felülvizsgálata**

*Előadó: Varga Mihály polgármester*

Varga Mihály polgármester

A napirendi pontot a Pénzügyi bizottság megtárgyalta, felkérem a bizottsági ülést levezető Dr. Gyurika István Gábor képviselő társam, ismertesse javaslatukat.

Pénzügyi Gazdasági és Településfejlesztési Bizottság Dr. Gyurika István Gábor

A pénzügyi bizottság megtárgyalta a közvilágítási szerződés felülvizsgálatát és elfogadásra javasolja az előterjesztés alapján a közvilágítási karbantartási szerződés meghosszabbítását 2022. december 31.-ig, a szolgáltató által meghatározott karbantartási díj mértékével, azaz változatlan díj értékben.

A közvilágítás energia ellátására vonatkozóan pedig a pénzügyi bizottság javasolja, hogy az egyetemes szolgálató által biztosított energia vásárlással látnánk el a település közvilágításának alapellátását. A piacon jelentősen elszabadultak az energia árak, így a versenypiacon eddigi szolgáltatóval a szerződést 2021. december 31-vel megszüntetnénk, ami amúgy is lejárt.

Varga Mihály polgármester

Kérem, kézfeltartással szavazzon, aki a közvilágítási szerződés felülvizsgálatát, valamint a villamosenergia ellátási szolgáltatásra vonatkozó szerződés megkötésével egyetért.

*A képviselő-testület 5 igen szavazattal egyetért.*

**Litér Község Önkormányzat képviselő-testületének**

**157/2021.(XI.25) határozata**

Litér Község Önkormányzata a Fényforrás Kft. Litér, Nap utca 63. szám alatti szolgáltatóval a közvilágítási karbantartási szerződést meghosszabbítjuk 2022. december 31-ig, változatlan szerződéses árral, azaz 1 500 Ft/db/év + Áfa.

 A módosított szerződés megkötése 2021.12.31-ig történjen meg.

Határidő: 2021. december 31.

Felelős: Varga Mihály polgármester

 Bencze Éva jegyző

Varga Mihály polgármester

Kérem kézfeltartással szavazzon, aki egyetért az egyetemes szolgáltatóra való visszaállással.

*A képviselő-testület 5 igen szavazattal egyetért.*

**Litér Község Önkormányzat képviselő-testületének**

**158/2021.(XI.25) határozata**

Litér Község Önkormányzata arról határozott, hogy közvilágításra vonatkozóan az egyetemes szolgálató által biztosított energia vásárlással látja el a település közvilágításának alapellátását 2022.01.01.-től.

Képviselő-testület megbízza a polgármester az egyetemes szolgáltatói szerződés megkötésére.

Határidő: azonnal

Felelős: Varga Mihály polgármester

**5.) Belső Ellenőrzési Terv 2022.**

*Előadó: Bencze Éva jegyző*

Varga Mihály polgármester:

Felkérem Bencze Éva jegyző asszonyt, a 2022. évi belső ellenőrzési tervvel kapcsolatban szíveskedjen tájékoztatni a Képviselő-testületet.

Bencze Éva jegyző:

Dr. Hosszúné Szántó Anita belső ellenőrzési vezető elkészítette Litér Község Önkormányzata 2022. évi Belső Ellenőrzési Tervét, mely a korábbi években elvégzett ellenőrzések megállapításain, a Polgármester és a Jegyző tapasztalatain, valamint a 2022. évre vonatkozó kockázatelemzés eredményén alapul. Amennyiben az előterjesztéssel kapcsolatban kérdés, észrevétel van, úgy várom azt.

Varga Mihály polgármester

A napirendi pontot a Pénzügyi bizottság megtárgyalta, felkérem a bizottsági ülést levezető Dr. Gyurika István Gábor képviselő társam, ismertesse javaslatukat.

Pénzügyi Gazdasági és Településfejlesztési Bizottság Dr. Gyurika István Gábor

A bizottság megtárgyalta a napirendi pontot, az Önkormányzat 2022. évi Belső Ellenőrzési Tervét elfogadásra javasolja.

Varga Mihály polgármester

Van-e kérdés, hozzászólás a napirendi pontra vonatkozólag? Amennyiben nincs, kérem, kézfeltartással szavazzon, aki elfogadja Litér Község Önkormányzata 2022. évi Belső Ellenőrzési Tervét.

*A képviselő-testület 5 igen szavazattal egyetért.*

**Litér Község Önkormányzat képviselő-testületének**

**159/2021.(XI.25) határozata**

Litér Község Önkormányzatának Képviselő-testülete elfogadta Litér Község Önkormányzat 2022. évi Belső Ellenőrzési Tervét.

Felelős: Varga Mihály polgármester

Határidő: azonnal

**6.) Rendelet** **a Litéri Közös Önkormányzati Hivatalnál foglalkoztatott köztisztviselők illetménykiegészítéséről 2022. évre**

*Előadó: Bencze Éva jegyző*

Varga Mihály polgármester:

Felkérem Bencze Éva jegyző asszonyt, a rendelettel kapcsolatban szíveskedjen tájékoztatni a Képviselő-testületet.

Bencze Éva jegyző:

A közszolgálati tisztviselőkről szóló 2011. évi CXCIX. törvény 234. § (3)-(4) bekezdése értelmében egy évre lehet megállapítani a köztisztviselők illetménykiegészítését.

E rendelkezésnek eleget téve alkotta meg a két képviselő-testület a jelenleg hatályban lévő önkormányzati rendeleteket. Mint az előterjesztésből látható, az illetménykiegészítések mértékében a 2021-es évhez képest nincs változás: ez a megyei és megyei jogú városnál legfeljebb 40 %, a községi önkormányzatnál mind a felsőfokú iskolai végzettségű köztisztviselők, mind a középiskolai végzettségű köztisztviselők esetében a köztisztviselő alapilletményének legfeljebb 20 %-a lehet. A mi esetünkben az illetménykiegészítés mértéke a felsőfokú iskolai végzettségű köztisztviselők esetében a köztisztviselő alapilletményének 10%-a, míg az illetménykiegészítés mértéke a középfokú iskolai végzettségű köztisztviselők esetében a köztisztviselő alapilletményének 20%-a.

A Pénzügyi Bizottság ülésén tájékoztattam a jelenlévőket, hogy 2022. évben szeretném minimum az idei évi bérkeretet megtartani. A jövő évben nagyon sok feladata lesz Hivatalunknak, hiszen országgyűlési képviselők választása, népszavazás, valamint időközi helyhatósági választás is lesz. A 2022. évben történő minimálbér emelés bérfeszültséget okozhat, ezért szükséges lenne a Hivatalunkban is kisebb mértékű bérrendezésre. 2022. évben és majd folytatásként 2023. évben is egy-egy kolléga nyugdíjazása várható, akiknek pótlásáról szükséges lesz gondoskodni. Természetesen a megfelelő bérkeret biztosítani kell.

Varga Mihály polgármester

A napirendi pontot a Pénzügyi bizottság megtárgyalta, felkérem a bizottsági ülést levezető Dr. Gyurika István Gábor képviselő társam, ismertesse javaslatukat.

Pénzügyi Gazdasági és Településfejlesztési Bizottság Dr. Gyurika István Gábor

A bizottság megtárgyalta a rendelet tervezetet, és azt elfogadásra javasolja.

Varga Mihály polgármester

Van-e kérdés, hozzászólás a napirendi pontra vonatkozólag? Amennyiben nincs, kérem, kézfeltartással szavazzon, aki elfogadja a Litéri Közös Önkormányzati Hivatalnál foglalkoztatott köztisztviselők 2022. évi illetménykiegészítéséről szóló rendeletet.

*A képviselő-testület 5 igen szavazattal egyetért.*

**Litér Község Önkormányzat Képviselő-testületének**

**19/2021. (XI.29.) önkormányzati rendelete**

**a Litéri Közös Önkormányzati Hivatalnál foglalkoztatott**

**köztisztviselők illetménykiegészítéséről**

**7.) A** **közszolgálati tisztviselők 2022. évi illetményalapja**

*Előadó: Bencze Éva jegyző*

Varga Mihály polgármester:

Felkérem Bencze Éva jegyző asszonyt, a közszolgálati tisztviselők illetményalapjára vonatkozó rendelettervezettel kapcsolatban szíveskedjen tájékoztatni a Képviselő-testületet.

Bencze Éva jegyző:

Ahhoz, hogy a szakmailag kiemelkedő munkát végző köztisztviselőket továbbra is meg tudjuk tartani, illetve az újonnan jelentkezők számára anyagi megfontolások mentén is vonzóvá tegyük a nálunk kínálkozó munkalehetőséget, célszerűnek mutatkozik az illetményeket folyamatosan rendezni, szinten tartani. Ahogy ez előző napirendi pontban is említettem mi esetünkben szeretném, ha az illetményalap mértéke a tárgyévben azaz 2022. évben is a jelenleg meghatározott 60 000 Ft illetményalapban lenne elfogadva.

Varga Mihály polgármester

A rendelet tervezetet a Pénzügyi bizottság megtárgyalta, felkérem a bizottsági ülést levezető Dr. Gyurika István Gábor képviselő társam, ismertesse javaslatukat.

Pénzügyi Gazdasági és Településfejlesztési Bizottság Dr. Gyurika István Gábor

A bizottság megtárgyalta a közszolgálati tisztviselők 2022. évi illetményalapjáról szóló rendelet tervezetet, és azt elfogadásra javasolja.

Varga Mihály polgármester

Van-e kérdés, hozzászólás a napirendi pontra vonatkozólag? Amennyiben nincs, kérem, kézfeltartással szavazzon, aki elfogadja a Litéri Közös Önkormányzati Hivatalnál foglalkoztatott köztisztviselők 2022. évi illetmény alapjáról.

*A képviselő-testület 5 igen szavazattal egyetért.*

**Litér Község Önkormányzat Képviselő-testületének**

**20/2021. (XI.29) önkormányzati rendelete**

**a Litéri Közös Önkormányzati Hivatalnál foglalkoztatott**

**közszolgálati tisztviselők 2022. évi illetmény alapjáról**

**8.) Az önkormányzat közművelődési feladatáról, a helyi közművelődési tevékenység támogatásáról szóló rendelet felülvizsgálata**

*Előadó: Bencze Éva jegyző*

Varga Mihály polgármester:

Felkérem Bencze Éva jegyző asszonyt, a napirendi ponthoz kapcsolódóan szíveskedjen tájékoztatni a Képviselő-testületet.

Bencze Éva jegyző:

A Veszprém Megyei Kormányhivatal Törvényességi Felügyeleti Osztálya az éves ellenőrzése keretén belül felülvizsgálta az önkormányzat közművelődési feladatáról, a helyi közművelődési tevékenység támogatásáról szóló 7/2021. (II.25.) önkormányzati rendeletét, melyez három helyen szükséges pontosítani. A pontosítás érinti a bevezető részt is, ezért a 7/2021.(II.25.) önkormányzati rendeletet hatályon kívül kell helyezni, és új rendeltet kell alkotni. A rendelet tartalma nem változik, csak pontosítás szükséges. A rendelethez kapcsolódik az Ertl Pálné Művelődési Ház és Könyvtár Házirendje. Egyeztetéseket követően a Házirendben módosítani kellene a nyitvatartását, az alábbiak szerint: hétfő, szerda, csütörtök, péntek 14.00-19.00 óráig nyitva, kedden zárva, szombat:08.00-12.00 óráig nyitva. A könyvtár pedig hétfőn és csütörtökön: 16.00-18.00 óráig fogadná tagjait.

Varga Mihály polgármester

Van-e kérdés, hozzászólás a napirendi pontra vonatkozólag? Amennyiben nincs, kérem, kézfeltartással szavazzon, aki elfogadja az önkormányzat közművelődési feladatáról, a helyi közművelődési tevékenység támogatásáról szóló rendelet elfogadását.

*A képviselő-testület 5 igen szavazattal egyetért.*

**Litér Község Önkormányzat Képviselő-testületének**

**21/2021. (XI.29.) önkormányzati rendelete**

**az önkormányzat közművelődési feladatáról, a helyi közművelődési tevékenység támogatásáról**

Varga Mihály polgármester

Kérem kézfeltartással szavazzon, aki elfogadja az Ertl Pálné Művelődési Ház és Könyvtár házirendjének módosítását, valamint a nyitvatartást az alábbiak szerint: hétfő, szerda, csütörtök, péntek 14.00-19.00 óráig nyitva, kedden zárva, szombat:08.00-12.00 óráig nyitva. A könyvtár pedig hétfőn és csütörtökön: 16.00-18.00 óráig.

*A képviselő-testület 5 igen szavazattal egyetért.*

**Litér Község Önkormányzat képviselő-testületének**

**160/2021.(XI.25) határozata**

Litér Község Önkormányzatának Képviselő-testülete elfogadta az Ertl Pálné Művelődési Ház és Könyvtár házirendjének módosítását, valamint a nyitvatartást az alábbiak szerint: hétfő, szerda, csütörtök, péntek 14.00-19.00 óráig nyitva, kedden zárva, szombat:08.00-12.00 óráig nyitva. A könyvtár pedig hétfőn és csütörtökön: 16.00-18.00 óráig.

Felelős: Varga Mihály polgármester

Határidő: azonnal

**9.) Településkép védelméről szóló rendelet módosítása**

*Előadó: Bencze Éva jegyző*

Varga Mihály polgármester:

Felkérem Bencze Éva jegyző asszonyt, a napirendi ponthoz kapcsolódóan szíveskedjen tájékoztatni a Képviselő-testületet.

Bencze Éva jegyző:

Szeretném tájékoztatni a jelenlévőket, hogy előkészítettük a rendelet módosítását, de felvettük a kapcsolatot az Állami Főépítészi Irodával, és kértük, nézzék át az elkészített tervezetet. A mai napon, délután kaptunk visszajelzést és javaslatot arra vonatkozóan, hogy mi kerüljön még be a rendeletbe. Nem végeztünk a pontosítással, a Képviselő-testületnek is szeretnénk időd hagyni a módosítás megismerésére, ezért kérem, hogy a napirendi pontot a soron következő decemberi ülésen tárgyaljuk meg.

*A Képviselő-testület a tájékoztatást elfogadja.*

**10.) Az Önkormányzat és Szervei Szervezeti és Működési Szabályzatának felülvizsgálata**

*Előadó: Bencze Éva jegyző*

Varga Mihály polgármester:

Felkérem Bencze Éva jegyző asszonyt, a napirendi ponthoz kapcsolódóan szíveskedjen tájékoztatni a Képviselő-testületet.

Bencze Éva jegyző:

Miután az októberi ülésen a képviselő-testület a településkép védelméről szóló törvényben foglalt önkormányzati képviselő-testületi hatósági hatásköröket a jegyzőre ruházta át szükségessé vált az SZMSZ e- szerinti módosítása. Továbbá névváltozás is történt, Balatonalmádi Szociális Alapszolgáltatási Központ neve Gondos Panni Család-és Gyermekjóléti Központ és Szociális Szolgálatra változott, szükséges ezt is javítani. Továbbá a képviselő-testület tagjánál is történt névmódosítás, ennek pontosítása is megtörténik.

Varga Mihály polgármester

Van-e észrevétel, javaslat a napirendi pontra vonatkozólag? Amennyiben nincs, kérem, kézfeltartással szavazzon, aki elfogadja az önkormányzat Szervezeti és Működési Szabályzatának módosítását.

*A képviselő-testület 5 igen szavazattal egyetért.*

**Litér Község Önkormányzata Képviselő-testületének**

**22/2021. (XI.29.) önkormányzati rendelete a**

**az önkormányzat és szervei szervezeti- és működési szabályzatáról szóló**

**16/2014. (X. 21.) önkormányzati rendelet módosításáról**

**11.)****A Balatonalmádi Szociális Társulás Társulási Megállapodásának módosítása**

*Előadó: Varga Mihály polgármester*

Varga Mihály polgármester

Balatonalmádi Szociális Társulás Társulási Tanácsa 2021. november 8. napján tartott ülésén elvi hozzájárulását adta a Társulási Megállapodás módosításához.

A Megállapodást az alábbiak szerint szükséges módosítani: az 1. mellékletet képező lakosságszámadatok 2019. január 1-jei adatok, így ezek felülvizsgálata szükséges, a 2. mellékletében a Gondos Panni Család –és Gyermekjóléti Központ és Szolgálat létszámadatait is módosítani kell, valamint a 4. mellékletben az Intézmény telephelyeinél a Balatonalmádi, Városház tér 4. szám alatti telephely törlése szükséges.

Az előterjesztést minden képviselő-társam megkapta.

Van-e észrevétel, javaslat a napirendi pontra vonatkozólag? Amennyiben nincs, kérem, kézfeltartással szavazzon, aki elfogadja a Balatonalmádi Szociális Társulás Társulási Megállapodásának módosítását.

*A képviselő-testület 5 igen szavazattal egyetért.*

**Litér Község Önkormányzata Képviselő-testületének**

**161/2021. (XI.25.) LKt. határozata**

Litér Község Önkormányzata Képviselő-testülete megtárgyalta

„A Balatonalmádi Szociális Társulás Társulási Megállapodásának módosítása” című előterjesztést és az alábbi döntést hozta:

1. Litér Község Önkormányzatának Képviselő-testülete a Balatonalmádi Szociális Társulás Társulási Megállapodásának módosítását a határozat 1. melléklete szerinti tartalommal jóváhagyja.

2. A Képviselő-testület felkéri a jegyzőt, hogy a határozat kivonatát küldje meg a Balatonalmádi Szociális Társulás elnökének.

Felelős: Varga Mihály polgármester

Határidő: azonnal

**12.) Képviselő-testület 2022. I. féléves munkaterve**

*Előadó: Varga Mihály polgármester*

Varga Mihály polgármester

A napirendi ponthoz kapcsolódó előterjesztést minden képviselő-társam megkapta. A munkatervben rögzítésre kerültek azok a feladatok, melyek évről-évre ismétlődnek, bizonyos témakörökben adott a határidő, mikorra kell a testületnek egy-egy témakörben döntést hoznia. Természetesen a munkatervbe bekerültek azok a feladatok is, melyek sajátosak, és igénylik, hogy a Képviselő-testület ülésén megtárgyalásra kerüljenek.

Bencze Éva jegyző:

Itt szeretném jelezni, hogy február hónapban szükséges lenne tárgyalni az önkormányzati bérlakások további sorsáról, hiszen nyáron lejár az Árpád utcai bérlakás bérleti szerződése, valamint a szociális bérlakások bérleti szerződése. A testületnek meg kellene határozni, mi legyen a 3 lakás jövőbeni sorsa, milyen feladatot lássanak el.

Varga Mihály polgármester

Van-e észrevétel, javaslat a napirendi pontra vonatkozólag? Amennyiben nincs, kérem, kézfeltartással szavazzon, aki elfogadja az önkormányzat 2022. évi I. félévi munkatervét azzal a módosítással, hogy február hónapra bekerüljön az önkormányzati tulajdonban lévő bérlakások ügye.

*A képviselő-testület 5 igen szavazattal egyetért.*

**Litér Község Önkormányzata Képviselő-testületének**

**162/2021. (XI.25.) LKt. határozata**

Litér Község Önkormányzata Képviselő-testülete megtárgyalta és elfogadta

Litér Község Önkormányzata 2022. évi I. félévi munkatervét.

Felelős: Varga Mihály polgármester

Határidő: azonnal

**13.) Litér 1446 hrsz-ú földhasználati szerződés**

*Előadó: Varga Mihály polgármester*

Varga Mihály polgármester

A Litér, 1446 hrsz-ú, szántó művelési ágú, 8840 m2 zártkerti ingatlan Litér Község Önkormányzata tulajdonában áll. 2011. novemberében Szedlák Attila polgármester Litér Község Önkormányzata képviseletében – mint haszonbérbeadó, valamint Csizmadia Ferenc, mint haszonbérlő Haszonbérleti szerződést kötött fenti hrsz-ú területre, mely szerződés határozott időre, 10 évre szól.

A szerződés lejár, a jelenlegi haszonbérlő megkereste Hivatalunkat, hogy a haszonbérleti jogviszonyt határozott időre, 5 évre, 2026. december 31. napjáig meghosszabbítaná.

Ahhoz, hogy a Földhaszonbérleti szerződés aláírásra kerülhessen, szükséges a Képviselő-testület döntése, melyben felhatalmazza a polgármestert a szerződés aláírására.

A napirendi pontot a Pénzügyi bizottság megtárgyalta, felkérem a bizottsági ülést levezető Dr. Gyurika István Gábor képviselő társam, ismertesse javaslatukat.

Pénzügyi Gazdasági és Településfejlesztési Bizottság Dr. Gyurika István Gábor

A bizottság megtárgyalta az előterjesztést, és elfogadására javasolja a haszonbérleti szerződés aláírását.

Varga Mihály polgármester

Van-e kérdés, hozzászólás a napirendi pontra vonatkozólag? Amennyiben nincs, kérem, kézfeltartással szavazzon, aki elfogadja a Litér, 1446 hrsz-ú földhasználati szerződés aláírását.

*A képviselő-testület 5 igen szavazattal egyetért.*

**Litér Község Önkormányzata Képviselő-testületének**

**163/2021. (XI.25.) LKt. határozata**

Litér Község Önkormányzata Képviselő-testülete felhatalmazza Varga Mihály polgármestert, a Litér, 1446 hrsz-ú, szántó művelési ágú, 8840 m2 zártkerti ingatlanra vonatkozó földhaszonbéréleti szerződés 2026. december 31. napig történő meghosszabbítására vonatkozó megállapodást aláírja.

Képviselő-testület felhatalmazza a polgármestert a szükséges intézkedések megtételével

Felelős: Varga Mihály polgármester

Határidő: azonnal

**14.) Litér 1426 hrsz-ú önkormányzati közterület értékesítése**

*Előadó: Varga Mihály polgármester*

###### Varga Mihály polgármester

Tájékoztatom Önöket, hogy a Litér Község Önkormányzata 1/1 tulajdonában lévő Litér 1426 hrsz ingatlanra vonatkozóan vételi ajánlatot tett a szomszédos 1427 hrsz számú ingatlanon székhellyel rendelkező gazdasági társaság. Az önkormányzati ingatlan adatai: 484 m2 a területe, kivett közterület.

Amennyiben a Képviselő-testület arról határoz, hogy értékesíteni kívánja az ingatlant, szükség van a forgalomképtelen vagyonelem forgalomképes vagyonelemmé nyilvánítására, a művelési ág módosítására kivett közterületről kivett beépítetlen területre, valamint ingatlanvagyon szakértő megbízására forgalmi érték meghatározása céljából. Ezután lehet közzé tenni a pályázati felhívást az ingatlan értékesítésére vonatkozóan, majd a pályázat nyertesével köthető meg az adásvételi szerződés. A nemzeti vagyonról szóló törvény alapján a helyi önkormányzat tulajdonában lévő ingatlan értékesítése esetén az Államot minden más jogosultat megelőző elővásárlási jog illeti meg, így az adásvételi szerződés érvényességi feltétele az elővásárlási jog gyakorlására jogosult nemleges nyilatkozata, vagy a nyilatkozattételi határidő eredménytelen letelte.

A napirendi pontot a Pénzügyi bizottság megtárgyalta, felkérem Dr. Gyurika István Gábor képviselő társam, ismertesse javaslatukat.

Pénzügyi Gazdasági és Településfejlesztési Bizottság Dr. Gyurika István Gábor

A bizottság megtárgyalta az előterjesztést, és elfogadására javasolja a képviselő-testület fele, Litér Község Önkormányzatának Képviselő-testülete az önkormányzat kizárólagos tulajdonát képező Litér 1426 helyrajzi számú, 484 m2 térmértékű, kivett közterület művelési ágú ingatlanát - mivel az a kötelező feladatainak ellátásához nem szükséges - értékesítésre kijelöli.

Az önkormányzat vagyonáról és a vagyonhasznosítás rendjéről szóló rendeletben foglalt eljárásrend szerint az ingatlan értékesíthetősége érdekében a forgalomképtelen ingatlan vagyonelemet korlátozottan forgalomképes vagyonelemmé minősíti át.

Az ingatlan művelési ágát „kivett közterület” művelési ágról „kivett beépítetlen terület” művelési ágra módosítja. A forgalomképes önkormányzati ingatlan értékbecslését független ingatlanvagyon szakértővel elkészítteti. A fenti eljárások lefolytatása után a Képviselő-testület napirendre tűzi az ingatlan elidegenítésére vonatkozó részletes pályázati felhívást, amely alapján az ingatlan nyilvános pályázat útján értékesítésre kerülhet a legjobb ajánlatot tevő részére.

Varga Mihály polgármester

Van-e kérdés, hozzászólás a napirendi pontra vonatkozólag? Amennyiben nincs, kérem, kézfeltartással szavazzon, aki elfogadja a pénzügyi bizottság javaslatával egyetért.

*A képviselő-testület 5 igen szavazattal egyetért.*

**Litér Község Önkormányzata Képviselő-testületének**

**164/2021. (XI.25.) LKt. határozata**

Litér Község Önkormányzatának Képviselő-testülete megtárgyalta a
„Litér 1426 helyrajzi számú önkormányzati ingatlan értékesítése” tárgyú napirend előterjesztését és a következő döntést hozta.

1. Litér Község Önkormányzatának Képviselő-testülete az önkormányzat kizárólagos tulajdonát képező Litér 1426 helyrajzi számú, 484 m2 térmértékű, kivett közterület művelési ágú ingatlanát - mivel az a kötelező feladatainak ellátásához nem szükséges - értékesítésre kijelöli.
2. Az önkormányzat vagyonáról és a vagyonhasznosítás rendjéről szóló rendeletben foglalt eljárásrend szerint az ingatlan értékesíthetősége érdekében a forgalomképtelen ingatlan vagyonelemet korlátozottan forgalomképes vagyonelemmé minősíti át.
3. Az ingatlan művelési ágát „kivett közterület” művelési ágról „kivett beépítetlen terület” művelési ágra módosítja.
4. A forgalomképes önkormányzati ingatlan értékbecslését független ingatlanvagyon szakértővel elkészítteti.
5. A fenti eljárások lefolytatása után a Képviselő-testület napirendre tűzi az ingatlan elidegenítésére vonatkozó részletes pályázati felhívást, amely alapján az ingatlan nyilvános pályázat útján értékesítésre kerülhet a legjobb ajánlatot tevő részére.
6. A Képviselő-testület felhatalmazza Varga Mihály polgármestert az 1-4.) döntések végrehajtásával kapcsolatosan szükséges intézkedések megtételével.

Határidő: folyamatos

Felelős: Varga Mihály polgármester

Amennyiben nincs több kérdés észrevétel az ülést lezárom. Varga Mihály polgármester a képviselő-testületi ülést 22:45 órakor lezárta.

 Varga Mihály Bencze Éva

 polgármester jegyző

Jegyzőkönyv hitelesítők:

 Bognár Gyöngyi Dr. Gyurika István Gábor

 képviselő képviselő